รู้สึกตาร้อนๆ แสบตาตลอดเวลา
สวัสดีค่ะ อาการแสบร้อน ระคายเคืองตา อาจเกิดได้จาก-ภูมิแพ้ที่ตา ทำให้มีขี้ตา และคันตา ตาแดง มักเป็นช่วงเช้าๆ-ตาแห้ง เช่นการจ้องหน้าคอมพิวเตอร์นานๆ หรือใส่คอนแทคเลนส์-ตาแดงหรือเยื่อบุตาอักเสบ อาจเกิดจากการติดเชื้อไวรัส หรือการสัมผัสสารที่มีการระคายเคืองต่อตาเช่นเครื่องสำอาง สารเคมีอื่นๆ หรือการโดนฝุ่นควันมากๆ-ตากุ้งยิง เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา และปวดบริเวณตุ่มนั้นๆ-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้ ซึ่งเป็นสาเหตุทำให้มีขี้ตาไหลออกมาเป็นเมือกเหนียวตลอดเวลาร่วมกับอาการปวดตา เป็นภาวะอันตรายอาจทำให้เสียการมองเห็นได้หากมีอาการปวดแสบปวดร้อนที่ตามาก ตาแดง น้ำตาไหล มีขี้ตามากผิดปกติ ควรพบจักษุแพทย์เพื่อหาสาเหตุและรักษาตามสาเหตุค่ะการดูแลตัวเองเบื้องต้น ไม่ไปขยี้ตา สวมแว่นตาป้องกันฝุ่น งดการใส่คอนแทคเลนส์ ถ้ารู้สึกตาแห้งมาก อาจใช้น้ำตาเทียมหยอดช่วยหล่อลื่นได้